הסכם רישיון למשתמש קצה

קרא בקפידה רישיון זה לפני שימוש בתוכנה.  על-ידי שימוש בתוכנה הנך נותן הסכמתך להיות מחויב לתנאי רישיון זה. 

1. רישיון. התוכנה המלווה רישיון זה (להלן "התוכנה"), ללא תלות במדיה שבה היא מופצת, ניתנת לך ברישיון על-ידי  Advanced Micro Devices, Inc.‏ (AMD) לשימוש אך ורק עם מוצרי החומרה של AMD אשר נרכשו עם התוכנה ("חומרת AMD").  אתה הבעלים של המדיה שבה צרובה התוכנה, אך חברת AMD ונותני הרישיונות שלה (הנקראים באופן קולקטיבי AMD) - מחזיקה בזכויות על התוכנה ועל התיעוד הקשור.  הנך רשאי:
א)  להשתמש בתוכנה אך ורק עם חומרת AMD במחשב בודד;
ב)  ליצור עותק אחד של התוכנה בצורה המאפשרת קריאה על-ידי מחשב, למטרות גיבוי בלבד.  עליך לשכפל על עותק שכזה את הודעת זכויות היוצרים של AMD וכל כיתוב קנייני אחר המופיעים על עותק המקור של התוכנה;
ג)  להעביר את זכויות הרישיון שלך על התוכנה, בתנאי שתעביר גם עותק של רישיון זה, את עותק הגיבוי של התוכנה, את החומרה של AMD ואת התיעוד הקשור, וכן בתנאי שהצד השני קרא את התנאים והתניות של רישיון זה והסכים לקבל אותם.  במקרה של העברה כזו, יפוג תוקפו של הרישיון שלך.

2.  מגבלות. התוכנה מכילה חומר מוגן בזכויות יוצרים ובפטנטים, סודות מסחריים וחומר קנייני אחר.  כדי להגן עליהם, ולמעט כפי שמתירה החקיקה המתאימה, אינך רשאי:
א)  לבצע הידור לאחור, לבצע הנדסה לאחור, לפרק או לצמצם בכל צורה אחרת את התוכנה לצורה המובנת לבני אדם;
ב)  לשנות, לרשת, להשכיר, להשאיל, להלוות, להפיץ או ליצור עבודות נגזרות בהתבסס על התוכנה כולה או על חלקה; או
ג)  לשדר את התוכנה בצורה אלקטרונית ממחשב אחד לאחר או דרך רשת או להעביר בכל דרך אחרת את התוכנה, פרט לאופנים המורשים ברישיון זה.

3.  סיום. רישיון זה תקף עד לסיומו.  באפשרותך לסיים רישיון זה בכל עת על-ידי השמדת התוכנה, התיעוד הקשור וכל העותקים של אלה.  רישיון זה יסתיים מיד, ללא הודעה מטעם AMD, אם לא תעמוד בתנאי כלשהו של רישיון זה.  עם הסיום, עליך להשמיד את התוכנה, את התיעוד הקשור ואת כל העותקים של אלה.

4.  משתמשי קצה ממשלתיים. אם אתה רוכש את התוכנה מטעם יחידה או סוכנות ממשלתית כלשהי של ממשלת ארצות הברית, התנאים הבאים חלים.  הממשלה מסכימה שהתוכנה והתיעוד פותחו בהוצאה פרטית ושהם ניתנים עם "זכויות מוגבלות".  שימוש, שכפול או מסירה על-ידי הממשלה כפופים למגבלות כפי שנקבעו ב-DFARS 227.7202-1(a) ו-227.7202-3(a) (1995)‏, DFARS 252.227-7013(c)(1)(ii)‏ (Oct 1988), FAR 12.212(a)(1995), FAR 52.227-19, (June 1987) או FAR 52.227-14(ALT III) (June 1987), ובהתאם לשינויים שמוכנסים בהן מעת לעת.  היה ונקבע כי רישיון זה, או חלק כלשהו ממנו, אינו עולה בקנה אחד עם הזכויות המינימליות המזוהות בתקנות הזכויות המוגבלות, לזכויות המינימליות תינתן עדיפות.

5.  היעדר רישיון אחר.  AMD אינה מעניקה זכויות או רישיונות אחרים בכפוף לרישיון זה, במפורש או מכללא, בנוגע לכל מידע קנייני או פטנט, זכות יוצרים, סוד מסחרי או זכות קניין רוחני אחרת שבבעלות AMD או בשליטתה, למעט כפי שנקבע במפורש ברישיון זה.

6.  רישיונות נוספים. הפצה או שימוש בתוכנה במערכת הפעלה עשויים לחייב רישיונות נוספים, מספק מערכת ההפעלה.  

7.  הגבלת האחריות בנוגע לתוכנה. הנך מאשר במפורש ומסכים כי האחריות על השימוש בתוכנה מוטלת עליך באופן בלעדי.  התוכנה והתיעוד הקשור מסופקים "כפי שהם" וללא אחריות מכל סוג שהוא, ו-AMD מסירה מעצמה במפורש כל אחריות, מפורשת או מכללא, כולל, אך ללא הגבלה, אחריות מכללא לסחירות והתאמה למטרה מסוימת.  AMD אינה ערבה לכך שהפונקציות הכלולות בתוכנה יענו על דרישותיך, או שפעולת התוכנה תהיה רציפה או נטולת שגיאות, או שפגמים בתוכנה יתוקנו.  אתה נוטל על עצמך את הסיכון בנוגע לתוצאות ולביצועים של התוכנה במלואו.  יתר על כן, AMD אינה מעניקה אחריות ואינה מציגה מצג כלשהו בנוגע לשימוש בתוכנה או בתיעוד קשור, או לתוצאות השימוש בהם, מבחינת נכונותם, דיוקם, אמינותם, עדכניותם או מכל בחינה אחרת. מידע או עצות שניתנו בעל פה או בכתב על-ידי AMD או על-ידי נציג מורשה של AMD לא ייצרו אחריות או יגדילו בכל דרך אחרת את ההיקף של אחריות זו.  היה והתוכנה תימצא פגומה, אתה (ולא AMD או נציג מורשה של AMD) נוטל על עצמך את העלות המלאה של כל טיפול, שירות או תיקון שיידרשו.  התוכנה אינה מיועדת לשימוש ביישומים רפואיים, מצילי חיים או תומכי חיים.  תחומי שיפוט מסוימים אינם מאפשרים החרגה של אחריות מכללא, כך שייתכן שההחרגה לעיל אינה חלה עליך.  

8.  הגבלת חבות. בשום מקרה, ובכלל זה מקרה של רשלנות, לא יישאו  AMDאו מנהליה, פקידיה, עובדיה או סוכניה בחבות כלפיך בגין כל נזק מקרי, עקיף, מיוחד או תוצאתי (לרבות נזקים בגין הפסד רווחים עסקיים, הפרעה לעסק, אובדן מידע עסקי וכדומה), הנובע משימוש, משימוש לא נכון או מחוסר יכולת להשתמש בתוכנה או בתיעוד קשור, מהפרה או מהשתמטות, לרבות כאלה הנובעים מהפרה או מהפרה לכאורה של כל פטנט, סימן מסחר, זכות יוצרים או זכות קניין רוחני אחרת של AMD, גם אם AMD או נציג מורשה של AMD הוזהרו בנוגע לאפשרות של נזקים כאלה.  תחומי שיפוט מסוימים אינם מתירים הגבלה או החרגה של חבות בגין נזקים מקריים או תוצאתיים, ולכן ייתכן שההגבלה או ההחרגה לעיל לא יחולו עליך.  AMD לא תישא בחבות בגין 1) אובדן רשומות או נתונים או נזק שייגרם להם 2) כל נזק שנתבע על ידך בהתבסס על תביעה של צד שלישי כלשהו.  בשום מקרה, החבות הכוללת של AMD כלפיך בגין נזקים, הפסדים ועילות לתביעה (בין אם בחוזה, נזיקין [כולל רשלנות] או אחרת) לא תחרוג מהסכום ששולם על ידך עבור התוכנה.

9.  החוק השולט ונתיקות. הסכם זה כפוף לחוקי מדינת קליפורניה ויפורש בהתאם להם, ללא התייחסות לסתירות של עקרונות חוק. הזכויות והחובות שתחת הסכם זה לא כפופות לאמנת האומות המאוחדות בדבר חוזים למכירה בינלאומית של טובין ותחולתה נשללת בזה במפורש.  כל אחד מהצדדים מכפיף עצמו לסמכות השיפוטית של בתי הדין המדינתיים והפדרליים של מחוז סנטה קלרה ושל המחוז הצפוני של קליפורניה לעניין כל הליך משפטי הנובע מהסכם זה או המתייחס אליו או לעניין זה. כל אחד מהצדדים מוותר על כל התנגדות שעלולה להיות לו כלפי פורום כזה.   

10.  הסכם מלא.  רישיון זה מהווה את ההסכם בין הצדדים במלואו, בכל הנוגע לשימוש בתוכנה ובתיעוד הקשור, והוא מחליף כל הבנה או הסכם קודם או בו-זמני, בכתב או בעל פה, בנוגע לנושא ההסכם.  תיקון או שינוי ברישיון זה לא יהיה מחייב, אלא אם נעשה בכתב ונחתם על-ידי נציג מורשה של AMD.

