מנהל ההתקנה של Catalyst - הצהרת פרטיות

חברת Advanced Micro Devices, Inc. (להלן "AMD")  מחויבת להגנה על פרטיותך. הצהרת פרטיות זו חלה על הנתונים שחברת AMD אוספת באמצעות שירות ההורדה של מנהל ההתקנה של Catalyst (להלן "היישום"). הצהרת פרטיות זו אינה חלה על נתונים הנאספים דרך אתרים, מוצרים או שירותים אחרים של AMD, בין אם הם מקוונים ובין אם לאו.

איסוף מידע ושימוש בו

היישום לא יבקש ולא יאסוף ממך פרטים אישיים כלשהם. בעת שימוש ביישום, הוא יאסוף פרטים אנונימיים מסוימים אודות המחשב שלך ותצורתו, כגון היכולות של החומרה והגרסאות של התוכנות המותקנות בה. מידע זה לא יישלח אל AMD, אך הוא יושווה למידע הנמצא בשרתים של AMD או של סוכן מטעמה, כדי לקבוע אם זמינות גרסאות חדשות יותר של פרטי תוכנה או חומרה, וכן (לפי בקשתך) כדי להוריד את פרטי התוכנה ו/או החומרה ולהתקינם במחשבך.

היישום עשוי להכיל קישורים לאתרי אינטרנט ולשירותים. אנו ממליצים שתעיין בהצהרות הפרטיות באתרים ובשירותים שאתה בוחר לבקר בהם, כדי שתוכל להבין כיצד אתרים ושירותים אלה עשויים לאסוף את פרטיך האישיים , להשתמש בהם ולשתף אחרים בהם. חברת AMD אינה נושאת באחריות להצהרות הפרטיות או לנוהגים המקובלים באתרים ובשירותים שבשליטת חברות או ארגונים אחרים.

פרטי יצירת קשר
חברת AMD תשמח לקבל את הערותיך בנוגע להצהרת פרטיות זו. אם יש לך שאלות, או אם אתה סבור שלא עמדנו בתנאי ההצהרה, אנא צור עמנו קשר בדואר אלקטרוני, בכתובת privacy@amd.com, או בדואר רגיל, בכתובת:

Privacy Officer - Advanced Micro Devices, Inc.
One Commerce Valley Drive East
Markham, Ontario
Canada, L3T 7X6 
